สถานเอกอัครราชทูตและสถานกงสุลใหญ่ไทยในญี่ปุ่นหลายแห่ง แจ้งเตือนคนไทยในญี่ปุ่น เฝ้าระวังอาฟเตอร์ช็อก
สถานกงสุลใหญ่ ณ นครโอซากา เผยแพร่ข้อมูลผ่านเพจเฟซบุ๊ก แจ้งว่า วันนี้ (22 ม.ค. 65) เวลาประมาณ 01.08 น. (ในประเทศญี่ปุ่น) เกิดเหตุแผ่นดินไหวระดับ 5 ตามมาตรวัดญี่ปุ่น หรือประมาณ 6.4 แมกนิจูด ในจังหวัดโออิตะและจังหวัดมิยาซากิ สามารถรับรู้แรงสั่นสะเทือนได้ในหลายพื้นที่ รวมทั้งภูมิภาคคันไซและชิโกะกุ โดยมีจุดศูนย์กลางของแผ่นดินไหวบริเวณทะเลทางตอนเหนือของจังหวัดมิยาซากิและกรมอุตุนิยมวิทยาญี่ปุ่น ได้แจ้งเหตุแผ่นดินไหวตามมาในพื้นที่เดิม ณ เวลา 6.14 น. เกิดขึ้นแล้ว 20 ครั้ง ระดับ 2-4 แมกนิจูด ซึ่งรู้สึกได้ถึงจังหวัดเอฮิเมะและจังหวัดโคจิ ในภูมิภาคชิโกะกุและบางส่วนของคิวชู แต่ยังไม่มีการเตือนภัย     สึนามิ ในการนี้ สถานกงสุลใหญ่ ณ นครโอซากา ขอให้ชาวไทยในพื้นที่ดังกล่าว ระมัดระวังและเตรียมความพร้อม หากเกิดแผ่นดินไหวตามมาอีกและขอให้ติดตามข่าวสาร และปฏิบัติตามคำแนะนำของทางการญี่ปุ่นเพื่อความปลอดภัย กรณีฉุกเฉินสามารถติดต่อสถานกงสุลใหญ่ฯ ได้ที่หมายเลข Hotline 090-1895-0987ขณะเดียวกัน สถานเอกอัครราชทูต ณ กรุงโตเกียว และสถานกงสุลใหญ่ ณ เมืองฟูกูโอกะ ได้แจ้งเตือนคนไทยที่อยู่ในภูมิภาคต่างๆ ของญี่ปุ่น ให้ได้รับทราบข้อมูลเช่นเดียวกัน โดยเฉพาะผู้ที่อยู่บริเวณใกล้เคียงกับพื้นที่ดังกล่าว ขอให้เฝ้าระวังสถานการณ์ ที่อาจเกิด  aftershocks ตามมา และติดตามข่าวสารของทางการญี่ปุ่นอย่างต่อเนื่อง